ร้านนี้อยู่แถวประชาชื่น เราขับไปทางวัดเสมียนนารี หลังจากนั้นใช้ GPS เอา ไม่งั้นคงไปไม่ถูก ^^" ภายในร้านเป็นบรรยากาศแบบบ้านในสวน มีทั้งแบบ Indoor & Outdoor เราเลือกนั่ง Outdoor เพราะเค้าตั้งพัดลมไว้ให้ตัวกันร้อน ตอนที่ไปถึงบ่ายแก่ๆแล้วคนก็ยังเยอะอยู่เลย ถ้าไปตอนเที่ยงๆก็คิดอยู่ว่าจะมีที่นั่งมั๊ยนะ 

เมนูที่นี่มีหลากหลาย ทั้งไทย-ฝรั่ง ราคาก็ไม่แพงเลย ถ้าจะไปพากันไปหลายๆคนก็ดีนะ จะได้ชิมได้หลายๆอย่าง แต่วันนี้เราสั่ง ข้าวผัดแกงเขียวหวาน/ข้าวผัดกากหมู-หมูแดดเดียว/หอยลายอบกระเทียม/ก๋วยเตี๋ยวคั่วไก่/แกงจืดไข่น้ำ และตบท้ายด้วยของหวานคือ แพนเค้กไอศกรีม!

ในส่วนของอาหารคาว เราให้รวมๆประมาณ 4 ดาว เว้นก๋วยเตี๋ยวคั่วไก่ที่ิอร่อบมาก ให้ 4.5 ดาวเลย ส่วนพวกข้าวผัดต้องบอกว่าทำมาได้ดี ผัดมาข้าวร่วน ไม่มัน รสชาติกำลังดี ... แต่ที่โดนใจสุดๆของวันนี้คือแพนเค้ก!!!! ขอ Highy Recommend ให้แฟนๆแพนเค้กเลย คือรสชาติตัวแป้งอร่อยมากกกกก มาแบบชิ้นหนาๆแบบที่ชอบ เสียอย่างเดียวเมนูนี้ให้รอนานมาก เกือบชั่วโมงได้นะ ^^" แต่คุ้มค่าแห่งการรอคอยจริงๆแหล่ะ (เราสั่งที่เล็ก ที่ปกติจะมาพร้อมแพนเค้ก 2 ชิ้น ไอติมวนิลา 1 ลูก แต่วันนี้ขอเพิ่มไอติม chocolate ไปอีกลูกด้วย ^^)

สรุปว่าร้านนี้ต้องกลับไปอีกแน่นอน คราวหน้าว่าจะสั่งแพนเค้กที่ใหญ่ (3 ชิ้น) มากินแทนข้าวไปเลย 555+